Негізгі ҰБТ-да Менделеев кестесінің қағаз нұсқасын пайдалануға рұқсат беріледі
DATE: 16:08, 21 Сәуір 2023 | GMT +5
TITLE: Негізгі ҰБТ-да Менделеев кестесінің қағаз нұсқасын пайдалануға рұқсат беріледі
URL: https://kaz.inform.kz/news/negizgi-ubt-da-mendeleev-kestesinin-kagaz-nuskasyn-paydalanuga-ruksat-beriledi_a4059555/
META: DATE: 16:08, 21 Сәуір 2023 | GMT +5
TOTAL WORDS: 118
AUTHOR(S):
TEXT: ҰТО басшысы Сафи Өтебаев атындағы Атырау мұнай және газ университетінің базасында Атырау қаласы мектептерінің түлектерімен кездесу өткізіп, Менделеев және тұздар ерігіштігі кестесінің басып шығарылған нұсқасын көрсетті. «Баршаңызға мәлім, «Химия» пәнін тапсырушыларға Менделеев және тұздар ерігіштігі кестесі компьютерде беріледі. Алайда түлектер оның қағаз нұсқасын пайдалануға рұқсат сұрады. Осыған дейін айтқанымдай, біз 2023 жылғы ҰБТ-да тестіленушілердің қалауы бойынша кестелердің қағаз нұсқасын беру туралы шешім қабылдадық», - деп атап өтті Руслан Емелбаев. ҰТО директорының айтуынша, талапкерлер кестенің электрондық немесе қағаз форматын да қолдана алады. Сондай-ақ, ол талапкерлерге қағаз нұсқасын тест әкімшілері ҰБТ-ның өзінде беретінін ескертті. Естеріңізге сала кетейік, тестілеу кезінде барлық талапкер үшін компьютер экранында «Математикалық сауаттылық», «Математика», «Информатика», «Физика», «Химия» және «География» пәндері бойынша есептерді шешу үшін калькулятор қолжетімді болады
